# Los Grauges

Los Grauges, foneticament [luː’grawze$^j$], (Les Graulges en francés) es una anciana comuna d'Occitània, dins la region istorica de Perigòrd, situada dins lo departament de Dordonha de la region de Novela Aquitània, ancianament d'Aquitània. Lo 1er de genier 2017, fusionet emb autras uech comunas per formar la comuna novela de Maruelh en Perigòrd e ne venguet comuna delegada.

## Geografia
### Perimètre dau territòri

Comunas confrontantas de daus Grauges :
| Combier (Charanta) | | Baussat |
| | Senta Crotz de Maruelh | Puei Rainier |

## Toponimia

La prononciacion es [luː’grawze$^j$]. Lo nom pausa daus problèmas aus toponimistas. Las atestacions ancianas, contradictòrias (Monasterium de Grangis au sègle XIII, Grangii en 1342, Granges, en francés, en 1551 e 1555, Croix des Goulges, en francés, en 1551, per la granda crotz dau cementèri, Les Grauzes en 1740), fan supausar una maissanta lectura d'un nom que deviá èsser Las Granjas$^,$. Una autra solucion possibla, que refusariá de prener coma talas las prumieras atestacions, seriá Geraldios (fundos), « los bens de Gerald », nom de persona d’origina germanica.
La maissanta lectura pòt èsser dins un sens o dins l'autre. Logicament, deuriá èsser pus frequentament dins lo sens grauja ----> granja que non pas au revers (lo mot granja es plan coneissut, l'autre non). L'archivista o l'escriba que crei de legir graugii dins un tèxte ancian corregís còp-sec en grangii. La recèrcha se desplaça donc puslèu vers lo nom grauj-. Ajustarem que granja es femenin e que lo nom modèrne es au masculin. Per grauj-, si aquò's aquò que fau cerchar, justament, pas luenh de la comuna, lo microtoponime La Grauge (en francés) abonda : un sòu farrós (ferruginós) a Sofrinhac, que fai pensar a la color de quauques lauradís aus Grauges, un nom a Magnac-Lavalette-Villars, una charriera a Ruelle-sur-Touvre, Les Grandes Grauges a Aidon... Son tanben daus noms au femenin.
Aquò's pas una dificultat terribla d'explicar lo passatge dau femenin au masculin dins lo nom Los Grauges : i a benlèu l'influéncia analogica dau mot greuge e, pus probabla, dins un oèst occitan que fai sovent daus gentilicis sens sufixe, la confusion dau nom dau vilatge emb lo daus abitants (cas semblable coneishut mai d'un còp en Gironda): los Grauges son « los abitants de Las Graujas », e après, aquò's lo vilatge que ven entau Los Grauges. Coma los autres microtoponimes en generau, lo nom La Grauja deviá èsser comprés i a quauques segles e benlèu z'es enquera. Son origina, si es pas una evolucion locala de granja, poiriá èsser per exemple lo gallés graua emb un sufixe o apondi, benleu -dia (finala qu'existís en celtic, coma per exemple eporedia, *sudia « suja », ueadia, uxedios. ).

## Istòria

* Lo 1er de genier 2017, la comuna fusionèt emb uech autras comunas per formar la comuna novela de Maruelh en Perigòrd, dont la creacion fuguet ratificada per l'arrestat dau 26 de setembre 2016, çò que transformèt las nuòu comunas ancianas en « comunas delegadas ».

## Administracion

Lista daus cònsols delegats successius :
| Periòde | Periòde | Identitat | Etiqueta | Qualitat |
| genier de 2017 | 2026 | Jean-Marie Marchand | sens | imprimaire |
| Totas las donadas son pas encara conegudas. |||||
Lista daus cònsols successius :
| Periòde | Periòde | Identitat | Etiqueta | Qualitat |
| març de 2008 | decembre de 2016 | Jean-Marie Marchand | sens | imprimaire |
| junh de 1995 | 2008 | Max Guinet | | retirat de l'Armada de l'Er |
| | 1995 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra dau canton de Maruelh; es aura dau canton de Brantòsme de Perigòrd.

## Demografia

modificar « persona »  v · d · m 
Evolucion demografica Populacion comunala actuala (2013): 60, totala: 63 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 199 | 198 | 256 | 267 | 305 | 311 | 316 | 334 | 318 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 340 | 310 | 225 | 230 | 223 | 201 | 225 | 209 | 186 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 166 | 140 | 149 | 127 | 124 | 120 | 117 | 117 | 121 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 100 | 96 | 93 | 84 | 66 | 61 | 77 | 81 | 83 86 |
| 2009 | 2010 |
| 76 80 | 68 71 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Dordonha

## Nòtas

* 1 2 3 https://web.archive.org/web/20120611144646/http://communes-oc.cg24.fr/cantons/mareuil/LES-GRAULGES.htm
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 330
* 1 2 Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 170
* ↑ https://fr.wikipedia.org/wiki/Souffrignac
* ↑ http://www.societe.com/societe/earl-de-la-grauge-398277921.html
* ↑ http://fr.mapaworld.com/satellite/la-grauge-ruelle-sur-touvre-france.html
* ↑ Miquèu Audoièr, Ua solucion unica a un problèma doble : lo grop -ts, fonetica istorica e toponimia, País Gascons n°269, pp. 8-9, Ortès, Noveme-Deceme 2013.
* ↑ Xavier Delamarre, Dictionnaire de la Langue gauloise, ed. Errance, 2na edicion, 2003, p. 183
* ↑ Xavier Delamarre, Dictionnaire de la Langue gauloise, ed. Errance, 2na edicion, 2008, p. 162, 284, 307, 329
* ↑ Arrêté portant création de la commune nouvelle de Mareuil en Périgord| http://www.dordogne.gouv.fr/content/download/21277/158803/file/-24-2016-026-%20RAA%20normal%20septembre%202016%20n%C2%B0%202.pdf%7C site=Préfecture de la Dordogne (recueil des actes administratifs)|passage=124-128|data=26 de setembre 2016
* Portau de Perigòrd